钦定古今图书集成/明伦汇编/氏族典/第079卷 > 吴泳
## 钦定古今图书集成/明伦汇编/氏族典/第079卷 > 吴泳

按《宋史吴泳传》：“泳字叔永，潼川人。嘉定二年进士。历
官为军器少监，行太府寺丞，行校书郎，升秘书丞，兼
权司封郎官，兼枢密院编修官。升著作郎，兼权直舍
人院，迁秘书少监，兼权中书舍人。寻迁起居舍人，兼
权吏部侍郎，兼直学士院。疏言谨政体，正道揆、厉臣
节，综军务四事，权刑部尚书兼修玉牒，以宝章阁直”
学士知宁国府、提举太平兴国宫。进宝章阁学士，差
知温州。赴官，道间，闻温州饥，至处州，乞蠲租科降，救
饥者四万八千有奇。改知泉州，以言罢。所著有《鹤林
集》。